Kabo Polonijo nacionalinis parkas
Kabo Polonijo nacionalinis parkas (isp. Parque nacional Cabo Polonio) – saugoma gamtos teritorija rytų Urugvajuje, Ročos departamente, Atlanto vandenyno pakrantėje ties Polonijo kyšuliu ir Kabo Polonijo gyvenviete. Įsteigtas 1942 m. pakrantės kraštovaizdžių, ypač jūrinių vėžlių gulyklų apsaugai. Parkas patenka į Banjados del Estės biosferos rezervatą, kuris nuo 1984 m. yra Ramsaro konvencijos objektas. Parkas apima keletą pakrančių lagūnų bei salelių, Valisaso upokšnio slėnį. Būdingos smėlio kopos. Sutinkami jūriniai vėžliai (žalieji, logerhedai, kietaodžiai), jūriniai paukščiai (įvairios žuvėdros, kirai, baltieji makščiasnapiai Chionis albus), pakrantėse laikosi Pietų Amerikos jūrų lokiai, pietiniai banginiai, La Platos delfinai, afalinos, pietiniai jūrų liūtai. Kopos Jūrų liūtų gulyklos Toreso salos Ties Kabo Polonju